CELEX: 62007TN0392
Language: hu
Date: 2007-10-12 00:00:00
Title: T-392/07. sz. ügy: 2007. október 12-én benyújtott kereset – Guido Strack kontra Bizottság

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/46
            
         2007. október 12-én benyújtott kereset – Guido Strack kontra Bizottság
   (T-392/07. sz. ügy)
   (2007/C 297/93)
   Az eljárás nyelve: német
   Felek
   
      Felperes: Guido Strack (Köln, Németország) (képviselő: H. Tettenborn ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a felperes dokumentumokhoz való hozzáférés iránti 2007. június 20-i kérelmének és 2007. július 23-i megismételt kérelmének, másodlagosan a 2007. augusztus 15-i megismételt kérelmeinek elintézése keretében hozott bizottsági határozatokat a kérelmek tényleges elutasítása, vagy az 1049/2001/EK rendelet 8. cikkének (3) bekezdése szerinti hallgatólagos elutasítása miatt;
            
         
               —
            
            
               kötelezze a Bizottságot arra, hogy fizessen megfelelő mértékű, de legalább 1 euró jelképes összegű kártérítést a felperes részére azon nem vagyoni és erkölcsi károk miatt, amelyeket a felperes kérelmeinek intézése során szenvedett el,
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek
   A felperes hozzáférést kért egyrészt az 1049/2001/EK rendelet (1) alapján benyújtott, dokumentumokhoz való hozzáférés iránti ismételt kérelmeinek a Bizottság általi teljes vagy részleges elutasításával kapcsolatos egyes dokumentumokhoz, másrészt a T-110/04. sz. üggyel kapcsolatos dokumentumokhoz. Az említett dokumentumokhoz való hozzáférést vagy megtagadták tőle, vagy azt nem az erre előírt határidőn belül tették lehetővé.
   Keresete alátámasztása érdekében a felperes arra hivatkozik, hogy az alperes megsértette az EK 255. cikket, valamint az 1049/2001 rendelet 2. cikkének (1), (4), (6) és azt követő bekezdéseit. Ezen kívül a felperes a jó és gondos ügyintézés elvének és az Alapjogi Charta 41. és 42. cikkének megsértését kifogásolja.
   
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlament és tanácsi rendelete (HL L 145., 43. o.; magyar nyelvű különkiadás 1. fejezet, 3. kötet, 331. o.).